open-index/open-wikipedia-markdown huggingface dataset:
Իրֆան Քահվեջի

**Իրֆան Ջան Քահվեջի** (; ), թուրք ֆուտբոլիստ, «Ֆեներբահչե» ակումբի և Թուրքիայի հավաքականի կիսապաշտպան։

## Ակումբային կարիերա
Իրֆան Ջան Քահվեջին Թուրքիայի մայրաքաղաքի «Գենչլերբիրլիգի» ֆուտբոլային ակումբի սան է։ Առաջին անգամ թիմի հիմնական կազմում խաղադաշտ է դուրս եկել «Կայսերիսպորի» դեմ 2011/12 թվականների Թուրքիայի գավաթի խաղում՝ փոխարինման դուրս գալով 88-րդ րոպեին։ Այնուհետև Իրֆանը խաղացել է «Գենչլերբիրլիգի» ցածր լիգաների մի քանի պահեստային թիմերում, նա 2013/14 մրցաշրջանը վարձավճարով անցկացրել է Երրորդ լիգայում՝ «Խաջետեպե» ակումբում:

2014 թվականի օգոստոսի 29-ին Իրֆան Ջան Քահվեջին իր նորամուտն է նշել Սուպերլիգայում՝ փոխարինման դուրս գալով Ռիզեսփորի հետ արտագնա հանդիպման հենց վերջում։ Նույն թվականի նոյեմբերի 9-ին նա ամենաբարձր մակարդակով խփել է իր առաջին գոլը՝ իր թիմին առաջ մղելով «Կասիմփաշայի» դեմ արտագնա խաղում։ 2015/16 Սուպերլիգայում Քահվեջին երեք գոլ է խփել, որոնցից երկուսը երկու խաղում խփել է նույն «Կասիմփաշայի» դեմ և երկու դեպքում էլ դարձել է միակն ու հաղթականը հանդիպումներում։

2017 թվականի սկզբից Իրֆան Քահվեջին ներկայացնում է Թուրքիայի Սուպերլիգայի «Իստանբուլ Բաշակշեհիր» ակումբը։ 2019/20 մրցաշրջանում «Իստանբուլ Բաշակշեհիրի» հետ դարձել է Թուրքիայի չեմպիոն։ 2020 թվականի դեկտեմբերի 2-ին նա հեթ-տրիկի հեղինակ է դարձել «ՌԲ Լայպցիգի» դեմ Չեմպիոնների լիգայի խմբային փուլի խաղում (3:4)։ Քահվեջին դարձել է պատմության մեջ 4-րդ թուրք ֆուտբոլիստը, ով հեթ-տրիկի հեղինակ է դարձել Չեմպիոնների լիգայի խաղում։

## Ձեռքբերումներ
; «Իստանբուլ Բաշակշեհիր»

* Թուրքիայի չեմպիոն․ 2019/20

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի պրոֆիլըmackolik.com կայքում
 
Կատեգորիա:Գենչլերբիրլիգիի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Իստանբուլ Բաշակշեհիրի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆեներբահչեի ֆուտբոլիստներ
Դարիուս Օլարու

**Դարիուս Դումիտրու Օլարու** (, ), ռումինացի ֆուտոլիստ, «Ստյաուա» ֆուտբոլային ակումբի և Ռումինիայի ազգային հավաքականի հարձակվող կիսապաշտպան։ Ֆուտբոլի Եվրոպայի առաջնություն 2024-ի մասնակից։

## Կենսագրություն
Դարիուսն սկսել է զբաղվել ֆուտբոլով 8 տարեկան հասակում «Գազ Մեթան» ակումբում։

2015 թվականի օգոստոսի 29-ին Դաիրուս Օլարուն խաղաց իր առաջին՝ մեծահասակների մակարդակում խաղը՝ դուրս գալով մարզադաշտ մեկնարկային կազմում ՈւՏԱ Արադա ակումբի դեմ խաղի ժամանակ Ռումինիայի Սուպերլիգայում (2:1)։ 2015 թվականի հոկտեմբերի 31-ին Օլարուն ակումբի համար խփեց իր առաջին գոլը «Սփորթուլ» (Սնագով) (3:0) ակումբի հետ խաղում։ 2015-2016 թվականների մրցաշարում անցկացնելով ընդհանուր դժվարության 12 խաղ և դրանցից երկուսում խփելով 2 գոլ՝ նա կարողացավ իր թիմին դասում բարձրացնել Ռումինիայի ֆուտոբլի Լիգա I-ից դուրս մնալուց մեկ տարի անց։

2016 թվականի սեպտեմբերի 19-ին Օլարուն դեբյուտել է Լիգա I-ում հյուրընկալվող խաղում «Աստրա» ակումբի հետ խաղի ժամանակ (2:0)։ 2017 թվականի մայիսի 23-ին նա աչքի ընկավ իր՝ ռումինիայի առաջնության բարձրակարգ դիվիզիոնում իր գոլով՝ խփելով դյուտային ժամանակ 11-մետրանոցից «Կոնկորդիյա» ակումբի հետ խաղում (3:0)։

2018 թվականի սկզբին Դարիուսը պայմանագիր ստորագրեց «Ստյաուա» ֆուտբոլային ակումբի հետ, սակայն տվյալ գործարքը չկայացավ այն պատճառով, որ երկու ակումբները չկարողացան համաձայնեցնել տրանսֆերային գումարի շուրջ։ 2019 թվականի մայիսի կեսերին հայտարարվեց, որ ֆուտբոլիստն ամեն դեպքում պայմանագիր է ստորագրել բուխարեստյան գրանդի հետ, սակայն կմիանա նոր թիմին օրացույցային 2020 թվականի սկզբին։ Տեղափոխման ֆինանսականը համաձայնեցված չէր՝ չնայած, ըստ ասեկոսեների, խոսքը գնում էր 600-700 հազար եվրոյի մասին։ Ընդ որում  խաղացողի վերավաճառքի դեպքում «Գազ Մեթան»-ը կստանար լրացուցիչ 5% հնարավոր տրանսֆերի գումարից։

## Ակումբային վիճակագրություն
2019 թվականի մայիսի 30-ի դրությամբ՝

## Կարիերան հավաքականում
Օլարուի առաջին մուտքը Ռումինիայի հավաքական (մինչև 21 տարեկան) եղել է 2018 թվականի սեպտեմբերին մինչև 21 տարեկանների Պորտուգալիայի և Բոսնիա և Հերցեգովինայի զույգ խաղերից առաջ, սակայն այդ խաղերի ժամանակ անգամ պահեստային կազմ չընկավ։ 2018 թվականի նոյեմբերի 15-ին Բելգիայի հավաքականի հետ ընկերական հանդիպմանը (3:3 նա դուրս եկավ փոխարինման՝ առանձնանալով դեբյուտային գոլով։

## Անձնական կյանք
Երբ Դարիուսը 14 տարեկան էր, նրա ծնողները բաժանվեցին․ մայրն ուղևորվեց Նորվեգիա՝ աշխատելու, հայրը նոր ընտանիք ստեղծեց Ֆրանսիայում։ Օլարույի դաստիարակության վրա մեծ ազդեցություն է ունեցել նրա մայրական գծով տատիկը։

Հետաքրքրվում է Անգլիայի, Իսպանիայի և Իտալիայի ֆուտբոլային առաջնություններով, երազում է խաղալ «Լիվերպուլ» կամ «Մանչեսթեր Սիթի» ֆուտբոլային ակումբենրի կազմում։ Բացի ֆուտբոլիս հետաքրքրվում է թենիսով, հանդբոլով և բասկետբոլով, NBA «Հյուստոն Ռոքեթս» ակումբի երկրպագու է։

## Ծանոթագրություններ

 
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ամնադին

**Ամնադին** (), հայ դավաճան, կաշառվելով Վրաց Ալեքսանդր Ա թագավորի կողմից, թունավորել է Սյունիքի իշխանաց իշխան Պեշգինե Օրբելյանին։

## Պատմություն
1438 թվականին, Ամնադինը մեծ պարգևի դիմաց կաշառվում է Վրաց Ալեքսանդր Ա թագավորի կողմից ու թունավորում է վերջինիս աներ՝ Սյունիքի Օրբելյանների իշխանության վերջին իշխան Պեշգինե Օրբելյանին։ Պեշգինեն դա զգում է, նույնիսկ հակաթույն է խմում, սակայն, այնուամենայնիվ, մահանում է: Նրա սպանության գործում, թերևս, իր դերակատարությունն է ունեցել նրա ոչ քաղկեդոնական լինելը: Պեշգինեի մերձավոր հայ իշխանները վրեժխնդիր են լինում Ամնադինից, և որպես պատիժ՝ անդամահատեում են նրան, կտրատելով նրա ոտքերն ու մատները։

## Ծանոթագրություններ

Կատեգորիա:15-րդ դարի հայեր
Կատեգորիա:Հայ մարդասպաններ
Կատեգորիա:Սպանված հայեր
Լյուբոմիր Իվանով

**Լյուբոմիր Լալով Իվանով** ( , ), բուլղարացի մաթեմատիկոս, աշխարհագրագետ, լեզվաբան և քաղաքական գործիչ։ 

1990-2011 թվականներին Բուլղարիայի գիտությունների ակադեմիայի մաթեմատիկայի և ինֆորմատիկայի ինստիտուտի մաթեմատիկական տրամաբանության բաժնի վարիչ: 1994 թվականից Անտարկտիկայի փոխառումների բուլղարական հանձնաժողովի նախագահ և ազգային ներկայացուցիչ՝ Անտարկտիկայի աշխարհագրական տեղեկատվության միջազգային կոմիտեում։ 1994 թվականից Մանֆրեդ Ուերների անվան հիմնադրամի նախագահ։ 2001-2009 թվականներին Բուլղարիայի «Atlantic Club»-ի նախագահ։

## Կենսագրություն
Իվանովը ծնվել է 1952 թվականի հոկտեմբերի 7-ին Սոֆիայում։ 1986-1988 թվականներին նա կազմակերպել է հաջող այլախոհական արշավ՝ Սոֆիայում և Վիտոշա լեռան վրա 1992 և 1994 թվականների ձմեռային օլիմպիական խաղերը կազմակերպելու դեմ: 1989 թվականից հանդիսացել է «Էկոնոմ» անկախ ասոցիացիայի ակտիվիստ: Եղել է Խարտիա 89 պաշտպանության բուլղարական բնական ժառանգության ստեղծողը: «Վայրի բնության հիմնադրամ» ասոցիացիայի և 1989 թվականին ստեղծված Կանաչների կուսակցության համահիմնադիրն էր: 1990 թվականին բուլղարական կլոր սեղանի մասնակից էր: Հանդիսանում է նաև Բուլղարիայի Վիի մեծ Ժողովրդական ժողովի պատգամավոր: Եղել է մաթեմատիկայի, ինֆորմատիկայի, լեզվաբանության, տեղանվանագիտության բնագավառներում գիտական աշխատանքների հեղինակ, որոնք հատկապես կիրառություն են գտել բուլղարերենի ռոմանիզացման պարզեցված համակարգում, որը ՄԱԿ-ը, Բուլղարիան, ԱՄՆ-ն և Մեծ Բրիտանիան ընդունել են պաշտոնական օգտագործման համար: Իվանովը Կիրիլյան այբուբենի տառադարձման իր մոտեցումն առաջարկել է նաև այլ այբուբենների համար, ինչպիսին է օրինակ ռուսականը: Անտարկտիկայի չորս արշավախմբերի մասնակից էր: Անտարկտիկայում բուլղարական առաջին տեղագրական քարտեզների հեղինակն է եղել: Տեղագրական «Տանգրա 2004/05» արշավախմբի գիտական ղեկավարն է եղել, որը նշվել է որպես իրադարձություն Անտարկտիկայի հետազոտության ժամանակագրության մեջ:

## Մրցանակներ
1987 թվականին արժանացել է Նիկոլա Օբրեշկովայի անվան մրցանակին՝ մաթեմատիկայի բնագավառում նվաճումների համար։ Այն բարձրագույն ազգային մրցանակ է համարվել, որը տրվել է «Ռեկուրսիայի հանրահաշվական տեսություն» մենագրության համար։ ՄԱԿ ՓՀԳՀ-ի մրցանակ է ստացել՝ փախստականների հետազոտության մեջ ունեցած ներդրումների համար:

## Ծանոթագրություններ

## Արտաքին հղումներ
* Lyubomir Ivanov on ResearchGate

 
Կատեգորիա:20-րդ դարի մաթեմատիկոսներ
Կատեգորիա:21-րդ դարի մաթեմատիկոսներ
Կատեգորիա:Անտարկտիդա
Կատեգորիա:Բուլղարացի աշխարհագրագետներ
Կատեգորիա:Բուլղարացի գիտնականներ
Կատեգորիա:Բուլղարացի լեզվաբաններ
Կատեգորիա:Բուլղարացի հասարակական գործիչներ
Կատեգորիա:Բուլղարացի մաթեմատիկոսներ
Կատեգորիա:Բուլղարացի փիլիսոփաներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Բուլղարիայի քաղաքական գործիչներ
Կատեգորիա:Գիտնականներ այբբենական կարգով
Կատեգորիա:Մաթեմատիկական տրամաբաններ
Կատեգորիա:Մաթեմատիկոսներ այբբենական կարգով
Կատեգորիա:Տեղանվագիտություն
Ամիրա Արփայեցի

**Ամիրա Արփայեցի** (), հայ իշխան, Հասան Մահևանյան իշխանի որդին, Մահևանյանների տոհմից

## Կենսագրություն
Ամիրա Արփայեցին Հասան Մահևանյանի և Գոհար խաթունի որդին է։ Պապն է՝ Ջուրջը, ով Կապանից գաղթած Մահևանյան իշխանների թոռն էր։ Վայոց ձորում հաստատված Մահևանին, Իվանե Ա աթաբեկը որպես կալվածք տալիս է Նրբոյն բերդը։ Լինելով անզավակ, Մահևանը իր կալվածքի մի մասը պարգևում է Նորավանքին, իսկ մյուս մասը թողնում իր եղբորորդի Ամիրային։ Սխալմամբ նրան համարելով Ջուրջ Մահևանյանի որդին, պատմագիր Ստեփանոս Օրբելյանը հավելում է նաև, որ նա բնակվում էր իր հայրենի Արփա (ներկայումս՝ Արենի) գյուղում։ Պատմագրի հավասմամաբ՝ «մեծազգի» Ամիրա Արփայեցին 4000 դրամով գնել է իշխանաց իշխան Տարսայիճ Օրբելյանին պատկանող Աղթա այգին և այն նվիրել Նորավանքին։ Նվիրատվությունը հաստատվում է նաև Նորավանքի գավթի արևմտյան պատի հարավային մասում Ամիրայի կողմից թողնված արձանագրությունով, որը գրվել է 1291 թվականին։ 

# ԿԱՄԱՒՆ Ա(ՍՏՈՒԾՈ)Յ, ԵՍ՝ ԱՄԻՐԱՅՍ, ԹՈՌՆ ՋՈՒՐՋԻՆ, ԵԿԻ ՆՈՐԱՎԱՆՍ ԱՌԱՋԻ Ս(ՈՒՐ)Բ
# ՆՇԱՆԻՍ ՈՒ ԶՅԱՂԹԱ ԱՅԳԻՆ, ՈՐ Ի ՊԱՐՈՆ ՏԱՐՍԱԻՃԷՆ ԳՆԵՑԻ :Դ: :Ռ: (4000) ԴՐԱՄ ՈՒ Ի
# :Գ: (3) ՋՈՐԻ, ՏՎԻ Ի Ս(ՈՒՐ)Բ ՈՒԽՏՍ՝ Վ(Ա)Ս(Ն) ԻՄ ՀՈԳՈՅՍ ԵՒ ԻՄ ՄԱՒՐՆ՝ ԳՈՀԱՐԽԱԹ(ՈՒՆԻՆ). Տ(Է)Ր ՍՏԵՓԱՆՈՍ ԿԱՐ
# ԳԵՑ Ի ՏԱՐԻՆ :Դ: (4) ԺԱՄ՝ :Բ: (2) ԻՆՁ, :Բ: (2)՝ ԻՄ ՄԱՒՐՆ ՀՌԻՓՍԻՄԵ(Ա)ՆՑ ՏԱՒՆԻՆ։ ԱՐԴ, ԹԷ Ի ՄԵՐ ՅԵՏԱՄ
# ՆԱՑԱՑ ԿԱՄ Ի ՊԱՐՈՆԱՑ ԵՒ ՅԱՒԱԳԱՑ ՀԱԿԱՌԱԿԵԼ ՋԱՆԱ՝ Ի Ս(ՈՒՐ)Բ ԵՐՐՈՐԴՈՒԹԵ(ԱՆ)Ն
# ԵՒ ՅԵՐԻՑ Ս(ՈՒՐ)Բ ԺՈՂՈՎՈՅՆ ՆԶՈՎԵ(Ա)Լ ԵՂԻՑԻՆ ԵՒ ԲԱԺԻՆ ԶՅՈՒԴԱԻՆ ԱՌՑԷ ԵՒ ՄԵՐ ՄԵՂԱՑ
# ՊԱՐՏԱԿԱՆ ԵՂԻՑԻՆ, ՈՒ ԶԻՄ :Դ: :Ռ: (4000) ԴՐԱՄՆ ՈՒ Զ:Գ: (3) ՋՈՐԻՆ Ի ՆՈՐԱՎԱՆՍ ԴԱՐՁՆԵՆ.
# ԹՎԻՍ :ՉԽ: (1291). ՀԱՍՏԱՏ Է ԳԻՐՍ ԿԱՄԱՒՆ Ա(ՍՏՈՒԾՈ)Յ։

Արձանագրության մեջ Ամիրան նշում է, որ ինքը Ջուրջի թոռն է, ապա հայտնում է, որ 4000 դրամով գնած այգի և 3 ջորի է նվիրել Նորավանքին։ 

Ամիրան մահացել է 1318 թվականին։ Նրա երկրտող արձանագրությամբ տապանաքարը գտնվում է Նորավանքում, որի վրա գրված է․
# ԱՅՍ է ՀԱՆԳԻՍՏ ԱՄ
# ԻՐԱՅԻՆ, ԹՎ(ԻՆ) ՉԿԷ (1318)։

Նորավանքի խաչքարերի պուրակում գտնվում է մի խաչքար, որի ստորին մասում գտնվող եռատող արձանագրության մեջ գրված է․
# ԳԹԱ Ք(ՐԻՍՏՈ)Ս Ս(ՈՒՐ)Բ ՆՇԱՆԻՒ
# Ա(ՍՏՈՒԾ)Յ ԱՄԻՐԱՅԻՆ ՀՈ[Գ
# ՒՈՅՆ. Ա]ՄԷՆ։ 

Հայագետ և աղբյուրագետ Կարեն Մաթևոսյանը իր «Նորավանքի վիմագրերը և հիշատակարանները» գրքում կարծում է, որ խաչքարի վրա վկայված Ամիրան, Ջուրջի թոռն է, իսկ խաչքարը, հավանաբար դրված է եղել նրա տապանաքարի մոտ։

## Ծանոթագրություններ

Կատեգորիա:Մահևանյաններ
Կատեգորիա:13-րդ դարի հայեր
Իսմայիլ Հանիայի սպանություն

2024 թվականի հուլիսի 31-ին Համասի քաղբյուրոյի ղեկավար **[[Իսմայիլ Հանիա]]ն սպանվել է** Թեհրանում գտնվող իր տանը՝ նախագահ Մասուդ Պեզեշքիանի երդմնակալության արարողությանը մասնակցելուց հետո։ Հանիայի մահվան պատճառները հետաքննվում են։

## Նախապատմություն
[մինի| Հանիան և [Ալի Խամենեի|Ալի Խամենեին]]
Իսմայիլ Հանիան Համասի առաջնորդն է 2017 թվականից, իսկ շարժման անդամ է 1980 թվականից։ ԱՄՆ-ի Պետական դեպարտամենտը նրան ահաբեկիչ է ճանաչել 2018 թվականին։

## Սպանություն
Իսմայիլ Հանիայի սպանության նախնական զեկույցը ստացվել է Իրանի Իսլամական հեղափոխության պահապանների կորպուսից (ԻՀՊԿ), որը սահմանափակ տեղեկություններ է տրամադրել նրա մահվան հանգամանքների մասին և նշել, որ միջադեպը հետաքննության փուլում է։ Ըստ Համասի՝ նա սպանվել է ավիահարվածի հետևանքով։ Հանիայի հետ սպանվել է նաև նրա իրանցի թիկնապահը։

## Արձագանք
Համասը կարծում է, որ իրենց առաջնորդին ոչնչացրել է Իսրայելը։ Իսրայելի պաշտպանության բանակի ներկայացուցիչը CNN-ին հաղորդել է, որ իրենք «չեն արձագանքում օտարերկրյա լրատվամիջոցների հաղորդագրություններին»։

Սպանության պատասխանատվությունը դեռ ոչ ոք չի ստանձնել։

## Ծանոթագրություններ

Կատեգորիա:2020-ականներ Իրանում
Կատեգորիա:2024 Իրանում
Կատեգորիա:Իսրայելա-պաղեստինյան պատերազմ (2023)
Կատեգորիա:Համաս
Կատեգորիա:Հայտնիների սպանություններ
Կատեգորիա:Հուլիսի 31
Նիկլաս Հեդլ

**Նիկլաս Հեդլ** (,), ավստրիացի ֆուտբոլիստ, «Ռապիդ» ակումբի և Ավստրիայի հավաքականի դարպասապահ:

## Ակումբային կարիերա
125px|մինի|Հեդլը 2023 թվականին
Նիկլասը Վիեննայի «Ռապիդի» սան է։ Անցել է ակադեմիայի բոլոր վերադարձի մակարդակները: 2018 թվականի օգոստոսին նորամուտն է նշել «Ռապիդի» երկրորդ թիմում։ Ընդհանուր առմամբ, իր նորամուտի մրցաշրջանում անցկացրել է 18 հանդիպում և բաց թողել 23 գոլ: Հաջորդ մրցաշրջանում մասնակցել է 9 հանդիպման և օգնել է թիմին դուրս գալ տարածաշրջանային լիգայից երկրորդ ուժեղագույն ավստրիական դիվիզիոնում՝ երկրորդ լիգայում:

2022 թվականի փետրվարին հիմնական թիմի դարպասապահ Պոլ Գարթլերի վնասվածքից հետո Ֆերդինանդ Ֆելդհոֆերի համար դարձել է իր դիրքի հիմնական ընտրությունը։ Նույն ամսին նորամուտն է նշել Սպիտակ-Կանաչների կազմում «Շտուրմի» դեմ խաղում։ Հանդիպումը շատ հաջող է ստացվել նրա համար և մնացել է «Ռապիդի» հիմնական դարպասապահը նույնիսկ Գարթլերի վերականգնումից հետո։

2023 թվականի ապրիլին երկարաձգել է պայմանագիրը վիեննական ակումբի հետ մինչև 2027 թվականը։

## Կարիերա հավաքականում
2022 թվականի նոյեմբերին նորամուտն է նշել Ավստրիայի հավաքականի կազմում Անդորրայի հետ խաղում՝ փոխարինման դուրս գալով երկրորդ խաղակեսում։

2024 թվականի փետրվարի 25-ին «Աուստրիայի» հետ դերբիից հետո «Ռապիդի» ևս երկու խաղացողների հետ բղավել են հոմոֆոբ բղավոցներ, ավստրիացիների գլխավոր մարզիչ Ռալֆ Ռանգնիկը նրան հեռացրել է ազգային թիմի մարտյան հավաքից։

### Հավաքականի խաղերի ցանկ

**Ընդհանուր՝ 1 խաղ/0 բաց թողած գոլ, 1 հաղթանակ, 0 ոչ-ոքի, 0 պարտություն:**

## Անձնական կյանք
Ավստրիացի դարպասապահն ուներ որդի, և կրտսեր եղբայր՝ Տոբիասը։

## Ծանոթագրություններ

Կատեգորիա:Ավստրիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Վալերի Բոնդար

**Վալերի Յուրևիչ Բոնդար** (,), ուկրաինացի ֆուտբոլիստ, «Շախտյոր» ակումբի և Ուկրաինայի հավաքականի պաշտպան։

## Ակումբային կարիերա
Վալերին Սդյուշորի «Շախտյորի» սան է, որտեղ պարապել է 2007 թվականից։ 2018/19 մրցաշրջանում սկսել է ներգրավվել «Շախտյորի» մեծահասակների թիմի մարզումներին և հանդիպումներին: 2019 թվականի մայիսի 4-ին Ուկրաինայի առաջնությունում «Դոնեցկի» թիմի կազմում նորամուտն է նշել՝ «Լվովի» դեմ խաղում։ 2019 թվականի սեպտեմբերի 27-ին առաջնությունում իր նորամուտի գոլն է խփել Պոլտավայի «Վորսկլայի» դեմ խաղում (4:0)։

## Կարիերա հավաքականում
Ուկրաինան ներկայացրել է պատանեկան և երիտասարդական մակարդակով։ Ուկրաինայի երիտասարդական հավաքականի կազմում մասնակցել է աշխարհի 2019 թվականի առաջնությանը և եղել է նրա ավագը։ Այս մրցաշարում մասնակցել է բոլոր 7 հանդիպումներին: Ուկրաինայի հավաքականը դարձել է աշխարհի չեմպիոն՝ հաղթելով այս մրցաշարում։

2020 թվականի նոյեմբերի 11-ին Ուկրաինայի հավաքականում նորամուտն է նշել՝ Լեհաստանի հավաքականի դեմ ընկերական խաղում (0:2)։

## Ձեռքբերումներ
### Թիմային
; «Շախտյոր» (Դոնեցկ)
* Ուկրաինայի չեմպիոն (4)՝ 2018/19, 2019/20, 2022/23, 2023/24
* Ուկրաինայի գավաթի գավաթակիր (2)՝ 2018/19, 2023/24
* Ուկրաինայի սուպերգավաթակիր՝ 2021

; Ուկրաինայի հավաքական
* Աշխարհի երիտասարդական առաջնության չեմպիոն՝ 2019

### Պարգևներ
* «Արժանիքների համար» III աստիճանի շքանշան (2019)

## Ծանոթագրություններ

## Արտաքին հղումներ
* Профиль на официальном сайте ФК «Шахтёр»

Կատեգորիա:Շախտյոր Դոնեցկի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ֆուտբոլի պաշտպաններ
Տեյյանի Ռեյնդերս

**Տեյյանի Ռեյնդերս** (, ), հոլանդացի ֆուտբոլիստ, իտալական «Միլան» ակումբի և Նիդերլանդների հավաքականի կիսապաշտպան:

## Ակումբային կարիերա
«Զվոլլե» ակումբի սան է: 2017 թվականի օգոստոսի 13-ին թիմի հիմնական կազմում նորամուտն է նշել՝ «Ռոդայի» հետ խաղով: Խաղն ավարտվել է 4:2 հաշվով՝ հաղթանակով։ Ավելի շատ խաղային պրակտիկա կիսապաշտպանը չի ստացել, քանի որ այդ հանդիպումը միակն էր ակումբի կազմում։

Երկու շաբաթ անց ազատ գործակալի կարգավիճակով տեղափոխվել է ԱԶ։ Պայմանագիրը կնքվել է եռամյա ժամկետով: Հանդես է եկել ակումբի դուբլում՝ «Յոնգ ԱԶ–ում»։

2020 թվականի հունվարին վարձավճարով տեղափոխվել է «Վալվեյկ»։

2023 թվականի հուլիսի 19-ին միացել է Սերիա A-ի «Միլան» ակումբին։ Պայմանագիրը նախատեսված էր մինչև 2028 թվականը։

### Հանդիպումներ Նիդերլանդների հավաքականի կազմում

**Ընդհանուր՝ 8 խաղ/1 գոլ, 6 հաղթանակ, 0 ոչ-ոքի, 2 պարտություն:**

## Ծանոթագրություններ

## Արտաքին հղումներ
* Профиль на сайте АЗ

 
Կատեգորիա:ԱԶ Ալկմարի ֆուտբոլիստներ
Կատեգորիա:Զվոլեի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի կիսապաշտպաններ
Մատուշ Բերո

**Մատուշ Բերո** (, ), սլովակ ֆուտբոլիստ, գերմանական «Բոխում» ակումբի և Սլովակիայի հավաքականի կիսապաշտպան: 2024 թվականի Եվրոպայի առաջնության մասնակից։

## Կարիերա
Սկսել է ֆուտբոլով զբաղվել «Տրենչին» թիմում։ 2013 թվականի հուլիսի 21-ին Սլովակիայի առաջնությունում նորամուտն է նշել Տրնավայի «Սպարտակի» դեմ խաղում։ 2015/16 մրցաշրջանում 15 գոլով գրավել է երկրորդ-երրորդ տեղը լավագույն ռմբարկուների ցուցակում։

2018 թվականի հուլիսի 3-ին տեղափոխվել է հոլանդական «Վիտես»՝ ակումբի հետ կնքելով քառամյա պայմանագիր։ 2018 թվականի հուլիսի 26-ին նորամուտն է նշել Եվրոպա լիգայում «Վիիտորուլի» դեմ խաղում: 2018 թվականի օգոստոսի 12-ին «Վիտեսի» կազմում իր առաջին գոլն է խփել «Գրոնինգենի» դարպասը: 2020/21 մրցաշրջանում «Վիտեսը» հասել է Նիդերլանդների գավաթի եզրափակիչ, սակայն պարտվել է «Այաքսին»՝ 1:2:

2023 թվականի հունիսի 27-ին եռամյա պայմանագիր է կնքել գերմանական «Բոխում» ակումբի հետ։

2016 թվականի մայիսի 27-ին նորամուտն է նշել Սլովակիայի հավաքականի կազմում Վրաստանի դեմ ընկերական խաղում։

## Ձեռքբերումներ
**«Տրենչին»**
* Սլովակիայի չեմպիոն (2)` 2014/15, 2015/16 
* Սլովակիայի գավաթի գավաթակիր (2)՝ 2014/15, 2015/16

## Վիճակագրություն
* Խաղերի վիճակագրություն

## Ծանոթագրություններ

 
Կատեգորիա:Բոխումի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տրաբզոնսպորի ֆուտբոլիստներ
Կատեգորիա:Տրենչինի ֆուտբոլիստներ
Կատեգորիա:Ֆուտբոլի կիսապաշտպաններ
Անաստասիոս Բակասետաս

**Անաստասիոս Բակասետաս** (; ), հույն ֆուտբոլիստ, թուրքական «Տրաբզոնսպոր» ակումբի և Հունաստանի ազգային հավաքականի եզրային հարձակվող։

## Ակումբային կարիերա
[thumb|left|190px|Բակասետասը [ԱԵԿ Աթենք ՖԱ|ԱԵԿ-ի կազմում]]

Բակասետասը «Աստերաս» ակումբի սան է։ 2010 թվականի նոյեմբերի 28-ին «Քսանթի»-ի դեմ խաղում իր նորամուտը նշել է Հունաստանի Սուպերլիգայում։ 2011 թվականի սկզբին խաղային պրակտիկա ստանալու համար Անաստասիոսը վարձակալությամբ տեղափոխվել է «Տրասիվուլոս»։ Նորամուտը Հունաստանի ֆուտբոլային լիգայում նշել է փետրվարի 13-ին «Պանաիտոլիկոս»-ի դեմ խաղով: Փետրվարի 28-ին Աստերասի «Էթնիկոս»-ի դեմ խաղում Անաստասիոսն խփել է իր առաջին գոլը «Տրասիվուլոս»-ի կազմում: Վարձակալության ավարտից հետո նա վերադարձել է «Աստերաս»։ 2012 թվականի ապրիլի 22-ին «Պանիոնիոս»-ի դեմ խաղում Բակասետասը խփել է իր առաջին գոլը «Աստերաս»-ի կազմում։ 2014 թվականի սկզբին Անաստասիոսը երկրորդ անգամ է տեղափոխվել վարձակալությամբ․ նրա նոր ակումբը դարձել է Սալոնիկի «Արիս»-ը: Իր նորամուտը նոր թիմում նշել է հունվարի 26-ին «Լևադիակոս»-ի դեմ խաղում։ Նույն խաղում Բակասետասը դուբլի հեղինակ է դարձել՝ իր առաջին գոլերը խփելով «Արիս»-ի կազմում:

2015 թվականի սկզբին Անաստասիոսն ազատ գործակալի կարգավիճակով տեղափոխվել է «Պանիոնիոս»: Հունվարի 31-ին «Պանատինաիկոս»-ի դեմ խաղում նա իր նորամուտը նշել է նոր թիմում: Փետրվարի 4-ին «Քսանթի»-ի դեմ խաղում Բակասետասը խփել է իր առաջին գոլը «Պանիոնիոս»-ի կազմում: 2016 թվականի մարտի 12-ին «Քսանթի»-ի դեմ խաղում նա հեթ-տրիկ է ձևակերպել: Երկրորդ մրցաշրջանի արդյունքներով Բակասետասը 11 գնդակով դարձել է թիմի լավագույն ռմբարկուն:

2016 թվականի ամռանը Անաստասիոսը տեղափոխվել է մայրաքաղաքային ԱԵԿ՝ կնքելով երեք տարվա պայմանագիր։ Տրանսֆերի արժեքը կազմել է 300 հազար եվրո։ Նոր թիմում նորամուտը նշել է «Քսանթի»-ի դեմ խաղով: ԱԵԿ-ի կազմում Բակասետասը խփել է իր առաջին գոլը սեպտեմբերի 17-ին՝ «Վերիա»-ի դեմ խաղում:

## Միջազգային կարիերա
2011 թվականին Հունաստանի պատանեկան հավաքականի կազմում Բակասետասը մասնակցել է Եվրոպայի պատանեկան առաջնությանը Ռումինիայում: Մրցաշարում նա մասնակցել է Իռլանդիայի, Չեխիայի և Ռումինիայի հավաքականների դեմ խաղերին:

2012 թվականին Անաստասիոսը դարձել է Էստոնիայում կայացած Եվրոպայի պատանեկան առաջնության արծաթե մեդալակիր: Մրցաշարում նա մասնակցել է Անգլիայի, Էստոնիայի, Պորտուգալիայի և երկու անգամ Իսպանիայի թիմերի դեմ խաղերին:

2013 թվականին Հունաստանի երիտասարդական հավաքականի կազմում Բակասետասը Թուրքիայում մասնակցել է աշխարհի երիտասարդական առաջնությանը: Մրցաշարում հանդես է եկել Ուզբեկստանի հավաքականի դեմ խաղում:

Նորամուտը Հունաստանի ազգային հավաքականում նշել է 2016 թվականի հունիսի 4-ին՝ Ավստրալիայի հավաքականի դեմ ընկերական խաղով։

## Նվաճումներ
; Հունաստան (մինչև 19)
* Եվրոպայի պատանեկան առաջնության (2012) ֆինալիստ

## Ծանոթագրություններ

## Արտաքին հղումներ
* Վիճակագրությունը soccerway կայքում
* Պրոֆիլը sports.ru կայքում
* Scoresway պրոֆիլը

Կատեգորիա:Ալանյասպորի ֆուտբոլիստներ
Կատեգորիա:Աստերասի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Հունաստանի ֆուտբոլի ազգային հավաքական
Կատեգորիա:Պանաթինաիկոսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրաբզոնսպորի ֆուտբոլիստներ
Նախաճաշ այգում

**«Նախաճաշ այգում»** (), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից Կլոդ Մոնեի նկարներից։ Այս ստեղծագործությունը հեղինակը վրձնել է 1873 թվականին։ Յուղաներկով կտավի չափերն են 160 × 201 սմ։

Այսօր «*Նախաճաշ այգում*» ստեղծագործությունը պահպանվում և ցուցադրվում է Օրսե թանգարանում (Փարիզ, Ֆրանսիա)։

## Պատմություն
«Նախաճաշ այգում» ստեղծագործությունն ի սկզբանե պետք է ստեղծվեր որպես դեկորատիվ պաննո՝ Էռնեստ Հոշեդեի ամրոցը զարդարելու նպատակով։ 1876 թվականին ցուցադրվել է Իմպրեսիոնիստների երկրորդ ցուցահանդեսին, իսկ 1878-ից 1894 թվականներին գտնվել է Գյուստավ Կայբոտի հավաքածուի կազմում։ Այսօր նկարը գտնվում է փարիզյան Օրսե թանգարանում։

## Նկարագիր
Կտավում Կլոդ Մոնեն պատկերել է նախաճաշից հետոյի տեսարան, երբ ուտելիքները կերվել են, սակայն սեղանը դեռ չի հավաքվել։ Նկարչի որդին՝ Ժան Մոնեն, նստած է սեղանի կողքին, ստվերոտ մասում, և խաղում է փայտե խաղալիքներով։ Ծառից կանացի բոլորագլխարկ է կախված, իսկ նստարանին կան պայուսակ և հովանոց։ Հետին պլանում երկու քայլող կին են նկարված։

Նկարի տեսարանը հեղինակը պատկերել է հյութեղ գույներով։ Բծերով և նրբագծերով Մոնեն նկարել է ֆուքսիայի, խորդենու և վարդենու թփեր։

## Ծանոթագրություններ

## Գրականություն
*  Judith Bumpus : *Impressionist Gardens* . Phaidon, Londres, 1990  

## Արտաքին հղումներ
* «Նախաճաշ այգում» ստեղծագործությունը Ֆրանսիայի մշակույթի նախարարության կայքում
* «Նախաճաշ այգում» ստեղծագործությունը Օրսե թանգարանի պաշտոնական կայքում

Կատեգորիա:1873 նկարներ
Կատեգորիա:Կլոդ Մոնեի նկարներ
Կատեգորիա:Օրսե թանգարանի նկարներ
Կատեգորիա:Ֆրանսիայի գեղանկարչություն
Տարաս Ռոմանչուկ

**Տարաս Վիկտորովիչ Ռոմանչուկ** (, , ), լեհ և ուկրաինացի ֆուտբոլիստ, «Յագելոնիա» ակումբի և Լեհաստանի հավաքականի կիսապաշտպան: 2024 թվականի Եվրոպայի առաջնության մասնակից։

## Կենսագրություն
### Ակումբային կարիերա
Ուկրաինայի մանկապատանեկան լիգայում հանդես է եկել «Կովելում» և BRW-ВІК-ում 2004 թվականից մինչև 2008 թվականը: 2010 թվականին տեղափոխվել է մինի-ֆուտբոլային «Ապերկոտ» ակումբ, որի կազմում խաղացել է մինչև 2013 թվականի փետրվարը։  Այնուհետև վերադարձել է «մեծ» ֆուտբոլ՝ տեղափոխվելով Լեհաստան։ Սկզբում խաղացել է «Լեգիոնովիայում», իսկ 2014 թվականից հանդես է գալիս Էքստրակլասի «Յագելոնիա» թիմում։

## Կարիերան հավաքականում
2018 թվականին ստացել է Լեհաստանի քաղաքացիություն։ 

2018 թվականի մարտին հրավիրվել է Լեհաստանի հավաքական՝ մասնակցելու Նիգերիայի և Հարավային Կորեայի հավաքականների հետ ընկերական խաղերին։ Լեհաստանի հավաքականի կազմում իր նորամուտը նշել է 2018 թվականի մարտի 27-ին՝ Հարավային Կորեայի հավաքականի հետ խաղում։

2018 թվականի մայիսին նա անսպասելիորեն չի ընդգրկվել Լեհաստանի հավաքականի 35 հոգանոց նախնական կազմում 2018 թվականի ֆուտբոլի աշխարհի առաջնության համար։

2024 թվականի մարտին գրեթե վեց տարվա ընթացքում առաջին ագամ հրավիրվել է Լեհաստանի հավաքական՝ Եվրո-2024-ի ընտրական փուլի փլեյ-օֆֆ փուլի Էստոնիայի և Ուելսի դեմ խաղերի համար, որոնք տեղի են ունեցել մարտի 21-ին և 26-ին: Նա հայտնվեց վերջին խաղում՝ փոխարինման դուրս գալով լրացուցիչ ժամանակի երկրորդ կեսի սկզբին:

2024 թվականի մայիսի 29-ին Ռոմանչուկն ընդգրկվել է Եվրո-2024-ի 29 հոգանոց նախնական կազմում։  Այնուհետև, 2024 թվականի հունիսի 7-ին խփել է իր առաջին գոլը ազգային հավաքականի կազմում իր հայրենիքի՝ Ուկրաինայի հավաքականի դեմ ընկերական խաղում, որից հետո 60-րդ րոպեին վնասվածքի պատճառով հեռացել է խաղադաշտից։  Նույն օրը ավելի ուշ հաստատվել է, որ նա հայտնվել է մրցաշարի հայտացուցակում:

## Ծանոթագրություններ

## Արտաքին հղումներ
* 
 
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լուկաշ Պրովոդ

**Լուկաշ Պրովոդ** (, ), չեխ ֆուտբոլիստ, «Սլավիա Պրահա» ակումբի և Չեխիայի ֆուտբոլի ազգային հավաքականի կիսապաշտպան։ Եվրոպայի 2024 թվականի ֆուտբոլի առաջնության մասնակից։

## Ակումբային կարիերա
Պրովոդն իր նորամուտը Չեխիայի ազգային ֆուտբոլային լիգայում կատարել է «Բանիկ Սոկոլով» ակումբի կազմում 2016 թվականի օգոստոսի 6-ին՝ Վլաշիմի դեմ խաղում։ 2019 թվականի սեպտեմբերի 3-ին «Սլավիա Պրահա» ակումբը հաստատել է, որ Պրովոդը վարձավճարով ժամանել է «Վիկտորիա Պլզեն» ֆուտբոլային ակումբից և ստորագրել պայմանագիր։

## Միջազգային կարիերա
Պրովոդը ստացել է իր առաջին կանչը մարզիչ Յարոսլավ Շիլհավիի կողմից 2020–21 ՈՒԵՖԱ Ազգերի Բ Լիգայի Սլովակիայի և Շոտլանդիայի դեմ խաղերի համար։ Նա առաջին խաղում հանդես է եկել 2020 թվականի սեպտեմբերի 4-ին կայացած խաղում, որտեղ Չեխիան հաղթել է 3–1 հաշվով։

2021 թվականի մարտի 27-ին Պրովոդը խփել է իր առաջին մեծահասակների միջազգային գոլը 2022 թվականի ՖԻՖԱ Աշխարհի առաջնության որակավորման փուլի Բելգիայի դեմ խաղում։ Նա չի ընդգրկվել ՈւԵՖԱ Եվրո 2020-ի հայտացուցակում՝ ծնկի լուրջ վնասվածքի պատճառով։

2024 թվականի մայիսի 28-ին նա ընտրվել է ՈՒԵՖԱ Եվրո 2024-ի 26 հոգանոց թիմում։ Հունիսի 18-ին նա խփել է իր երկրի առաջին գոլը մրցաշարում Պորտուգալիայի դեմ նրանց մեկնարկային խաղի ժամանակ, որն ավարտվել է 2–1 հաշվով պարտությամբ։

## Մրցանակներ
### «Դինամո» (Չեսկե Բուդեյովիցե)
* Չեխիայի ֆուտբոլի առաջնություն․ 2018-2019
### «Սլավիա Պրահա»
* Չեխիայի առաջին լիգա․ 2019–20, 2020–21
* Չեխիայի ֆուտբոլի գավաթ․ 2020–21, 2022–23

## Անհատական
* ՈՒԵՖԱ Եվրոպայի Լիգայի սեզոնի թիմ․ 2020–21
* Չեխիայի Առաջին Լիգայի տարվա լավագույն խաղացող․ 2020–21
* Չեխիայի Առաջին Լիգայի տարվա լավագույն կիսապաշտպան. 2020–21

## Ծանոթագրություններ

## Արտաքին հղումներ

Կատեգորիա:Բանիկ Սոկոլովի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կաղամբի լվիճ

**Կաղամբի լվիճ** (Brevicoryne brassicae), լվիճների ենթակարգի արյունածուծ հավասարաթև միջատ։ Կաղամբազգիների ընտանիքի բույսերի վնասատու է։ Տարածված է ամենուրեք։  

## Նկարագրություն
Սեռահասուն առանձնյակների երկարությունը մոտ 2 մմ է, դեղնականաչավուն են։ Զարգացման լրիվ փուլի դեպքում թրթուրները ծնվում են գարնանը, վերածվում են կենդանածին էգ-հիմնադիրների, որոնք տալիս են կուսածին էգի մի քանի սերունդ։ Ամռան կեսին (հարավում՝ ավելի շուտ) նրանց մեջ ի հայտ են գալիս թևավոր էգ-կուսածիններ, իսկ աշնանը զարգանում են սեռակիրները, որոնք տալիս են երկսեռ սերունդ։ Բեղմնավորված էգերը դնում են 2-4-ական ձմեռող ձվեր։ Կաղամբի լվիճները, սնվելով բույսերի հյութով, առաջացնում են տերևների ոլորում, կասեցնում են կաղամբի գլխի ձևավորումը։ Վնասված սերմնաբույսերը չորանում են։  

## Պայքարի միջոցառումներ
Կաղամբազգիների ըտանիքի մոլախոտերի ոչնչացում, աշնանավար, բույսերի մշակում՝ անթիոյով, Բի-58-ով, բորեյով և այլ միջատասպաններով։ 

Կատեգորիա:Միջատներ
Իվան Իլիչ (ֆուտբոլիստ)

**Իվան Իլիչ** (,), սերբ ֆուտբոլիստ, իտալական «Տորինո» ակումբի և Սերբիայի հավաքականի կիսապաշտպան։ 2022 թվականի աշխարհի առաջնության և 2024 թվականի Եվրոպայի առաջնության մասնակից։

## Ակումբային կարիերա
Իր կարիերան սկսել է հայրենի քաղաքի թիմերում։ 2016 թվականին միացել է հայտնի «Ցրվենա Զվեզդային»։ 2017 թվականի ապրիլի 1-ին Սերբիայի ազգային առաջնության Սուբոտիցայի «Սպարտակ» ակումբի դեմ խաղում նորամուտն է նշել այս ակումբի կազմում։ Դարձել է «կարմիր-սպիտակի» պատմության ամենաերիտասարդ դեբյուտանտը, ինչպես նաև 2001 թվականին ծնված առաջին խաղացողը, որը խաղացել Է Սերբիայի առաջնությունում։

## Կարիերան հավաքականում
Իվանը ներկայացրել է Սերբիան պատանեկան մակարդակով։

## Անձնական կյանք
Իվանի եղբայրը՝ Լուկան, նույնպես ֆուտբոլիստ է։ Եղբայրները միասին հանդես են եկել «Ցրվենա Զվեզդա» ակումբում։ Նրանց մայրը նախկին բասկետբոլիստուհի Դանիելա Իլիչն է։

## Ծանոթագրություններ

## Արտաքին հղումներ
* 
* 

Կատեգորիա:Մանչեսթեր Սիթիի ֆուտբոլիստներ
Կատեգորիա:ՆԱԿ Բրեդայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորինոյի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Դավիդ Դյուրիշ

**Դավիդ Դյուրիշ** (, ), սլովակ ֆուտբոլիստ, «Ասկոլի» ակումբի և Սլովակիայի հավաքականի վինգեր: 2024 թվականի Եվրոպայի առաջնության մասնակից։

## Ակումբային կարիերա
Դյուրիշը «Ժիլինա» ակումբի սան է։ 2018 թվականի սեպտեմբերի 18-ին Սլովակիայի գավաթի «Տատրան Կրասնոյի» դեմ խաղում ֆուտբոլիստը նորամուտն է նշել հիմնական կազմում։ 2019 թվականի հուլիսի 20-ին «Զեմպլինի» դեմ խաղում նորամուտն է նշել Սլովակիայի առաջնությունում։ Օգոստոսի 17-ին «Նիտրայի» դեմ խաղում խփել է առաջին գոլը «Ժիլինայի» կազմում։ 2024 թվականի սկզբին վարձավճարով տեղափոխվել է իտալական «Ասկոլի»։ Փետրվարի 10-ին «Կատանձարոյի» դեմ խաղում նորամուտն է նշել իտալական Սերիա B-ում։ Մարտի 11-ին «Սամպդորիայի» դեմ խաղում խփել է առաջին գոլը «Ասկոլիի» կազմում։

## Միջազգային կարիրեա
2022/2023 ազգերի լիգայում Ադրբեջանի հավաքականի դեմ խաղում նորամուտն է նշել Սլովակիայի հավաքականի կազմում։ 2023 թվականի հոկտեմբերի 16-ին Եվրոպայի 2024 թվականի առաջնության ընտրական խաղում խփել է առաջին գոլը ազգային թիմի կազմում Լյուքսեմբուրգի հավաքականի դեմ խաղում։

### Գոլեր Սլովակիայի հավաքականի կազմում

## Ծանոթագրություններ

Կատեգորիա:Ասկոլիի ֆուտբոլիստներ
Կատեգորիա:Ժիլինայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Օքայ Յոքուշլու

**Օքայ Յոքուշլու** (, ), թուրք ֆուտբոլիստ, անգլիական «Վեստ Բրոմվիչ Ալբիոն» ակումբի և Թուրքիայի հավաքականի կիսապաշտպան։

## Ակումբային կարիերա
Օքայ Յոքուշլուն Իզմիրի «Ալթայ» ֆուտբոլային ակումբի սան է։ 2010 թվականի հունվարի 20-ին Թուրքիայի առաջին լիգայում՝ նորամուտն է նշել հիմնական կազմում խաղադաշտ դուրս գալով «Կարտալսպորի» դեմ արտագնա խաղում։ Երեք օր անց խփել է առաջին գոլը պրոֆեսիոնալ կարիերայում՝ հավասարեցնելով հաշիվը «Օրդուսպորի» հետ տնային խաղի ավարտին։

2011 թվականի ամռանը տեղափոխվել է թուրքական Սուպերլիգայի «Կայսերիսպոր» ակումբ, որի կազմում խաղացել է հաջորդ չորս տարիները (2014/15 մրցաշրջանը առաջին լիգայում)։ 2011 թվականի սեպտեմբերի 16-ին Թուրքիայի գլխավոր լիգայում նորամուտն է նշել հիմնական կազմում՝ հանդես գալով «Անթալյասպորի» հետ տնային խաղում։ Նույն թվականի հոկտեմբերի 23-ին առաջին գոլն է խփել սուպերլիգայի շրջանակներում՝ աչքի ընկնելով «Սիվասպորի» դեմ տնային խաղում։

2015 թվականի ամռանը տեղափոխվել է «Տրաբզոնսպոր»:

2018 թվականի հունիսի 15-ին հնգամյա պայմանագիր է կնքել «Սելտայի» հետ։ 2019 թվականի փետրվարի 2-ին խփել է առաջին գոլը Լա Լիգայում՝ տնային խաղում գրավելով «Սևիլիայի» դարպասը (1:0):

## Կարիերա հավաքականում
2015 թվականի նոյեմբերի 17-ին Թուրքիայի հավաքականի կազմում նորամուտն է նշել փոխարինման դուրս գալով Հունաստանի հավաքականի դեմ տնային ընկերական խաղում։ 2018 թվականի մարտի 27-ին խփել է առաջին գոլը ազգային հավաքականի կազմում՝ աչքի ընկնելով Չեռնոգորիայի հետ արտագնա ընկերական խաղում։

## Ծանոթագրություններ

## Արտաքին հղումներ
* Профиль на сайте mackolik.com

 
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Վլադիմիր Բրաժկո

**Վլադիմիր Վլադիմիրովիչ Բրաժկո** (, ), ուկրաինացի ֆուտբոլիստ, Կիևի «Դինամոյի» և Ուկրաինայի հավաքականի կիսապաշտպան։ 2024 թվականի Եվրոպայի առաջնության մասնակից։

## Ակումբային կարիերա
Ծնվել է Զապորոժիեում։ «Մետալուրգի» ֆուտբոլային դպրոցի սանը 2016 թվականին տեղափոխվել է Կիևի «Դինամոյի» ակադեմիա։ 2019 թվականից խաղացել է ակումբի պատանեկան (Մ-19) թիմում, իսկ 2019/20 մրցաշրջանից սկսած սկսել է ներգրավվել նաև երիտասարդական (Մ-21) թիմի հանդիպումներին։ «Դինամոյի» կազմում հանդես է եկել ՈւԵՖԱ-ի պատանեկան լիգայում, որում նորամուտն է նշել 2021 թվականի սեպտեմբերի 14-ին Լիսաբոնի «Բենֆիկայի» դեմ խմբային փուլի 1-ին տուրի հաղթական (4:0) խաղում: Խաղադաշտ է դուրս եկել մեկնարկային կազմում, 65-րդ րոպեին աչքի է ընկել 11 մետրանոցից խփած գոլով, իսկ 90-րդ րոպեին նրան փոխարինել Է Դմիտրի Մելնիչենկոն։ 2021/22 մրցաշրջանում մասնակցել է 7 հանդիպման և 3 գոլով աչքի ընկել ՈՒԵՖԱ-ի պատանեկան լիգայում: Մրցաշրջանում հանդես է եկել մինչև 19 տարեկանների «Դինամոյում»։ Նաև ներգրավվել է առաջին թիմի ընկերական հանդիպումներին։ 2022 թվականի ապրիլի 14-ին «Դինամոյում» նորամուտն է նշել «Գալաթասարայի» դեմ հաղթական (3:1) և ընկերական խաղում: Խաղադաշտ է դուրս եկել 82-րդ րոպեին՝ փոխարինելով Վիկտոր Ցիգանկովին։ Սակայն պաշտոնական մրցաշարերում կիևցիների կազմում չի խաղացել։

2022 թվականի հուլիսի 18-ին Նիկոլայ Միխայլենկոյի և Ռոման Վանթուխի հետ միասին մեկնել է «Զարյա»՝ երկու տարվա վարձավճարով։ Պաշտոնական մակարդակով 2022 թվականի օգոստոսի 23-ին Պոլտավայի «Վորսկլայի» դեմ Ուկրաինայի Պրեմիեր լիգայի 1-ին նորամուտն է նշել տուրի հաղթական (3:1) տնային խաղում։ Խաղադաշտ է դուրս եկել 85-րդ րոպեին՝ փոխարինելով Եգոր Նազարինային։ «Զարյայի» կազմում առաջին գոլով աչքի է ընկել 2022 թվականի սեպտեմբերի 3-ին Կիևի «Դինամոյի» դեմ Պրեմիեր լիգայի 3-րդ տուրի տնային հաղթական (3:2) հանդիպման 70-րդ րոպեին: Բրաժկոն խաղադաշտ է դուրս եկել 63-րդ րոպեին՝ փոխարինելով Դմիտրի Միշնևին։

## Կարերիա հվաքականում
Հանդես է եկել Ուկրաինայի տարբեր տարիքի պատանեկան հավաքականներում (Մ-15, Մ-16 և Մ-17):

2020 թվականից հրավիրվել է Ուկրաինայի երիտասարդական հավաքական։ Ուկրաինայի երիտասարդական հավաքականի կազմում (մինչև 21 տարեկան) մասնակցել է 2023 թվականի Եվրոպայի երիտասարդական թիմերի ֆուտբոլի առաջնությանը, որտեղ թիմը հասել է կիսաեզրափակիչ։

2024 թվականի մարտի 22-ին ազգային հավաքականում նորամուտն է նշել 2024 թվականի Եվրոպայի առաջնության ընտրական Բոսնիա և Հերցեգովինայի դեմ խաղում, որն ավարտվել Է Ուկրաինայի հաղթանակով՝ 1-2 հաշվով։

2024 թվականի Եվրոպայի ֆուտբոլի առաջնության մասնակից։ Մասնակցել է Ուկրաինայի հավաքականի բոլոր երեք հանդիպումներին։

## Ձեռքբերումներ

### Թիմային
; «Զարյա» (Լուգանսկ)

* Ուկրաինայի առաջնության բրոնզե մեդալակիր՝ 2022/23

; «Դինամո» (Կիև)

* Ուկրաինայի առաջնության արծաթե մեդալակիր՝ 2023/24

; Ուկրաինայի հավաքական

* Եվրոպայի երիտասարդական առաջնության բրոնզե մեդալակիր՝ 2023

### Անհատական
* Ուկրաինայի Պրեմիեր լիգայի ամսվա լավագույն ֆուտբոլիստ՝ նոյեմբեր 2023

## Ծանոթագրություններ

 
Կատեգորիա:Դինամո Կիևի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Մետալուրգ Զապորոժիեի ֆուտբոլիստներ
Նորավանքի վիմական արձանագրությունները

Ստորև ներկայացված է Վայոց ձորի մարզի Արենի համայնքի Ամաղու գյուղից 3 կմ հարավ-արևելք գտնվող Նորավանք վանական համալիրի վիմական արձանագրությունները:

## Արձանագրություններ

## Ծանոթագրություններ

### Նշումներ


Կատեգորիա:Վիմական արձանագրություններ
Սանդրո Ալթունաշվիլի

**Սանդրո Ալթունաշվիլի** (,), վրացի ֆուտբոլիստ, ավստրիական «Վոլֆսբերգ» ակումբի և Վրաստանի հավաքականի կիսապաշտպան: 2024 թվականի Եվրոպայի առաջնության մասնակից։ Երկու անգամ ճանաչվել է Էրովնուլիայի լիգայի տարվա կիսապաշտպան, երեք անգամ ընդգրկվել է մրցաշրջանի թիմում։

## Ակումբային կարիերա
Կարիերան սկսել է 2014 թվականին «Սաբուրթալո» ակումբում։ Նա թիմի հիմնական կազմի խաղացող էր, որն առաջին անգամ առաջխաղացում է ունեցել «Էրովնիում»։ 2018 թվականին «Սաբուրթալոն» դարձել է ազգային չեմպիոն։ Մեկ տարի անց Ալթունաշվիլին և մայրաքաղաքային ակումբը նվաճել են երկրի գավաթը։ Այս մրցաշրջանում առաջին անգամ ընտրվել է Էրովիլի տարվա թիմում:

2021 թվականի սկզբին երկամյա պայմանագիր է կնքել Բաթումի «Դինամոյում»։ Երկու տարի անընդմեջ հաղթել է լիգայի լավագույն կիսապաշտպանի անվանակարգում։ 

2023 թվականի հունիսին լքել Է Վրաստանը, որպեսզի երկամյա պայմանագիր ստորագրի ավստրիական «Վոլֆսբերգ» ակումբի հետ՝ ևս մեկ տարով երկարաձգելու հնարավորությամբ։

## Կարիերա հավաքականում
2021 թվականի սեպտեմբերի 5-ին Վրաստանի ազգային հավաքականի կազմում նորամուտն է նշել 2022 թվականի աշխարհի առաջնության ընտրական փուլի Իսպանիայի հավաքականի դեմ արտագնա պարտված խաղում (0:4)՝ 69-րդ րոպեին փոխարինելով Գիորգի Աբուրջանիային։ Ընդգրկվել է Գերմանիայի 2024 թվականի Եվրոպայի առաջնության հայտացուցակում:

## Վիճակագրություն

## Ձեռքբերումներ
### Ակումբային

#### «Սաբուրթալո»
* Վրաստանի չեմպիոն՝ 2018
* Վրաստանի գավաթի գավաթակիր՝ 2019
* Վրաստանի սուպերգավաթակիր՝ 2020
* Վրաստանի չեմպիոն՝ 2021
* Վրաստանի սուպերգավաթակիր՝ 2021

### Անհատական
* Վրաստանի առաջնության լավագույն կիսապաշտպան՝ 2021, 2022

## Ծանոթագրություններ

## Արտաքին հղումներ
* 
* 
* 

 
Կատեգորիա:Դինամո Բաթումի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Սալիհ Օզջան

**Սալիհ Օզջան** (, ), թուրք և գերմանացի ֆուտբոլիստ, «Բորուսիա Դորտմունդ» ակումբի և Թուրքիայի հավաքականի կիսապաշտպան։

## Ակումբային կարիերա
Ծնվել է Քյոլնում և ամբողջ երիտասարդական ֆուտբոլային կյանքն անցկացրել եմ այդ քաղաքում։ Մարզվել է Վեստ Քյոլնի դպրոցում, որտեղից ինը տարեկանում տեղափոխվել է քաղաքի համանուն գլխավոր ակումբի ակադեմիա։ Այն ավարտել է 2016 թվականին, սկսել է հանդես գալ երկրորդ թիմում։ Իր նորամուտը նրա կազմում նշել է 2016 թվականի հունվարի 31-ին Էսսեն քաղաքի «Ռոտ-Վայս»-ի դեմ խաղում։ Ընդհանուր առմամբ, դեբյուտային առաջնությունում մասնակցել է 16 հանդիպման։ 

2016/17 մրցաշրջանը նորից սկսել է երկրորդ թիմի հետ։ 2016 թվականի սեպտեմբերի 21-ին Բունդեսլիգայում նորամուտը նշել է «Շալկե 04»-ի դեմ խաղում՝ փոխարինման դուրս գալով 82-րդ րոպեին Յուա Օսակոյի փոխարեն։

2022 թվականի հուլիսի 1-ին տեղափոխվել է Դորտմունդի «Բորուսիա»։

## Կարիերան հավաքականում
Խաղացել է Գերմանիայի բոլոր տարիքի պատանեկան հավաքականներում։ Եվրոպայի մինչև 17 տարեկանների առաջնության արծաթե մեդալակիր: Մրցաշարում անցկացրել է բոլոր վեց հանդիպումները։ Պատանիների աշխարհի առաջնության մասնակից, որտեղ մրցաշարում անցկացրել է 4 հանդիպում՝ հավաքականի հետ մեկնելով Խորվաթիայի հասակակիցների 1/8-րդ փուլ:

2022 թվականի մարտի 25-ին Սալիհը համաձայնել է հանդես գալ Թուրքիայի ազգային հավաքականում։ Իր նորամուտը նշել է մարտի 29-ին Իտալիայի հավաքականի դեմ խաղում։

## Ձեռքբերումներ
**Միջազգային**
* Եվրոպայի մինչև 17 տարեկանների առաջնության արծաթե մեդալակիր (1)՝ 2015

## Ծանոթագրություններ

## Արտաքին հղումներ

* 
* 
* Профиль Салиха Озджана на weltfussball.de
* Профиль Салиха Озджана на dfb.de
* Профиль Салиха Озджана на fussballdaten.de
* Профиль Салиха Озджана на kicker.de

Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Հոլշտայնի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քյոլնի ֆուտբոլիստներ
Փիրչավուշ

**Փիրչավուշ**, լեռ Իրանի Արևմտյան Ադրբեջան նահանգում, Սալմաստի շրջանում, Դիլման քաղաքից 10 կմ հարավ-արևելք։ Այսեղ էր գտնվում Փիրչավուշ բերդը։ Րաֆֆին «Կայծեր» վեպում հավաստնում է հետևյալը՝ "Այս լեռան ժայրերից մեկի վրա քանդակված է պատմական մի դեմք։ Մի քանի ձիավորներ՝ հնադարյան զենքերով, տանում են մի գերի։ Ըստ ավանդության դա Արշակունյաց վերջին թագավոր Արտաշեսն է"։

## Տես նաև
* Կայծեր/Մաս I/Բ

## Ծանոթագրություններ

Կատեգորիա:Իրանի լեռներ
Կատեգորիա:Արևմտյան Ադրբեջան նահանգ
Մարտին Հենրիխ

**Մարտին Թրևոր Հենրիխ** (, ), ամերիկացի քաղաքական գործիչ, Դեմոկրատական կուսակցության անդամ, ԱՄՆ սենատոր Նյու Մեքսիկոյից (2013 թվականից)։

## Կենսագրություն
1995 թվականին ավարտել է Միսսուրիի համալսարանը՝ ստանալով գիտությունների բակալավրի աստիճան, իսկ 2001-2002 թվականներին սովորել է Ալբուկերկի Նյու Մեքսիկո համալսարանում։ 2003-2007 թվականներին աշխատել է Ալբուկերկի քաղաքային խորհրդի կազմում (2005-2006 թվականներին՝ որպես նախագահ)։

Ստանալով ինժեներական կրթություն՝ 1996-2001 թվականներին եղել է Cottonwood Gulch Foundation հասարակական կազմակերպության գործադիր տնօրենը, 2002-2005 թվականներին զբաղվել է խորհրդատվական բիզնեսով (Հենրիխ Քոնսալթինգ), 2006-2007 թվականներին աշխատել է Նորում։

2008 թվականին ընտրվել է ԱՄՆ Ներկայացուցիչների պալատում՝ որպես դեմոկրատ Նյու Մեքսիկո նահանգի 1-ին Կոնգրեսի շրջանում։ 2012 թվականին մտել է ԱՄՆ Սենատի տեղի համար պայքարի մեջ, որը ազատվեց սենատոր Ջեֆ Բինգամանի հրաժարականի որոշման պատճառով. Փրայմերիզում հաղթել է Պետական հաշվետվողականության գրասենյակի ղեկավար Հեկտոր Բալդերասին և ընտրություններում հանրապետական Հիզեր Ուիլսոնին։ Մարտին Հենրիխն իր քարոզարշավը կառուցել է բանվոր դասակարգի շահերը պաշտպանելու կարգախոսների վրա, և նրա մրցակիցը քննադատել է նրան որպես ավելի մեծ բյուջետային ծախսերի և ամերիկացիների կյանքում կառավարության ավելի մեծ միջամտության կողմնակից, ներառյալ՝ Հենրիխի աջակցությունը նախագահ Օբամայի առողջապահական բարեփոխումներին,որոնք օրենք է դարձել 2010 թվականին։

Հիլարի Քլինթոնի 2016 թվականի նախագահական արշավի ժամանակ Մարտին Հենրիխը համարվել է Միացյալ Նահանգների փոխնախագահի պաշտոնի թեկնածու, քանի որ արևմտյան նահանգների ներկայացուցիչը որպես թեկնածու կարող էր լրացուցիչ ձայներ բերել Քլինթոնին (հետագայում առաջադրվել է Թիմ Քեյնը)։

2018 թվականի նոյեմբերի 6-ին վերընտրվել է Սենատում՝ 54%-ի արդյունքով (նրա մրցակիցները՝ հանրապետական ​​Միք Ռիչը և ազատամարտիկ, նահանգի նախկին նահանգապետ Գարի Ջոնսոնը ստացել են համապատասխանաբար 30,6%-ը և 15,4%-ը)։

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի ճարտարագետներ
Կատեգորիա:Ամերիկացիներ գերմանական սերմամբ
Կատեգորիա:Ամերիկացիներ եվրոպական սերմամբ
Կատեգորիա:Միսսուրիի համալսարանի շրջանավարտներ
Վանկուվեր (Վաշինգտոն)

**Վանկուվեր,** քաղաք ԱՄՆ Վաշինգտոն նահանգի Քլարք շրջանում։ Վանկուվերը համարվում է շրջկենտրոն։ Գտնվում է Կոլումբիա գետի ափին։ Համաձայն 2010 թվականի մարդահամարի՝ Վանկուվերի բնակչությունը կազմել է 161 791 մարդ և համարվում է մեծությամբ չորրորդ քաղաքը նահանգում։ 

## Պատմություն
1812 թվականին ստեղծվել է Վանկուվեր առևտրային նավահանգիստը։ 1849 թվականին քաղաքում կառուցվել է ԱՄՆ Վանկուվեր Բարաքս ռազմաբազան։ 1937 թվականին Վալերի Չկալովն այստեղ է իրականացրել իր հանրահայտ ԽՍՀՄ - Հյուսիսային բևեռ - ԱՄՆ  անվայրէջք թռիչքը։ Չկալովի անունով է կոչվում Վանկուվերի փողոցներից մեկը։

## Ժողովրդագրություն
Համաձայն 2010 թվականի մարդահամարի՝ Վանկուվերի բնակչությունը կազմում է 161 791 մարդ։ Բնակչության խտությունը կազմում է 1344,6 մարդ քառ/կմ²։ Հաշվառվել է 70 005 միավոր բնակարան, բնակելի տների խտությունը կազմել է 581,8 կմ²։ Ռասսայական կազմը՝ 80,9 % սպիտակամորթներ, 5 % ասիացիներ, 2,9 % աֆրոամերիկացիներ, 1 % տեղաբնիկներ, 1 % հավայացիներ կամ եկվորներ Օվկիանիայիցг, 4,3 % այլ ազգեր, 4,8 % երկու կամ ավելի ռասաների սերունդներ։

ԱՄՆ Բնակչության մարդահամարի բյուրոյի մոտավոր արդյունքներով՝ 2018 թվականի հուլիսի 1-ին քաղաքի բնակչությունը կազմել է 183 012 մարդ։

## Կրթություն

Վանկուվեր քաղաքում են գտնվում Վաշինգտոնի նահանգային համալսարանի մասնաճյուղը և Քլարք քոլեջը։ 

## Տրանսպորտ
Քաղաքում է գտնվում Փիրսոն Վիլս օդանավակայանը։

## Քույր քաղաքներ
*  Ձյոյո, Ճապոնիա

## Ծանոթագրություններ

## Արտաքին հղումներ
* 

Կատեգորիա:Հյուսիսային Ամերիկայի բնակավայրեր
Կատեգորիա:1825 թվականին հիմնադրված բնակավայրեր
Կատեգորիա:1857 ԱՄՆ-ում
Կատեգորիա:Վաշինգտոն նահանգի քաղաքներ
Բույսերի կանաչազրկություն

**Բույսերի կանաչազրկություն կամ բույսերի քլորոզ,** հիվանդություն, որի դեպքում խանգարվում է քլորոֆիլի առաջացումը և նվազում լուսասինթեզի ակտիվությունը։
## Նկարագրություն
Առաջանում է ախտածին միկրոօրգանիզմների առկայության, հողում երկաթի և այլ միկրոտարրերի անբավարարության, խոնավության ավելցուկի հետևանքով։ Հաճախ հիվանդանում են պտղատու, հատապտղատու և գեղազարդիչ մշակաբույսերը։ Բնորոշ ախտանշանները. տերևների վաղաժամ դեղնում և տերևաթափ, մանրատերևություն, ընձյուղների գագաթնային չոր և ակտիվ արմատների չորացում և այլն։ Տարբերում են՝ վարակիչ, ոչ վարակիչ կամ ֆունկցիոնալ, ժառանգական (խայտատերևություն, ոսկետերևություն) կանաչազրկության տեսակներ։ Կարբոնատային հողերում, որտեղ երկաթը գտնվում է անլուծելի, բույսերի համար անմատչելի վիճակում, մեծ մասամբ տարածված է երկաթային քլորոզը։ Հանդիպում է նաև ցինկային, մագնեզիումային և այլ քլորոզներ։
## Պայքարի միջոցառումներ
Պայքարի միջոցառումներն են՝ Պարարտանյութերի կիրառում, կարբոնատային հողերի թթվեցում, այգիների միջշարքերի ցանքածածկում, ճմապատում, պայքար վարակի փոխանցողների դեմ, սնուցմանը չբավարարող տարրերի ներմուծում, ոչ արմատային լրացասնում և միկրոպարարտանյութերի լուծույթների ներարկում, հիվանդ բույսերի հեռացում։
Գաբրիել Սիգուա

**Գաբրիել Սիգուա** (, ), վրացի ֆուտբոլիստ, Վրաստանի հավաքականի և շվեյցարական «Բազել» ակումբի կիսապաշտպան։

## Ակումբային կարիերա
Խաղացել է վրացական «Ռուսթավի» և «Սաբուրթալո» ակումբների ֆուտբոլային ակադեմիաներում։ 13 տարեկան հասակում միացել է «Դինամո (Թբիլիսի)» ֆուտբոլային ակումբի ակադեմիային։ 2022 թվականի օգոստոսի 7-ին նա իր նորամուտը նշել է «Դինամոյի» կազմում Վրաստանի գավաթի խաղում՝ «Սամտրեդիա» ակումբի դեմ խաղում։ Նույն թվականի օգոստոսի 20-ին նա իր նորամուտը նշել է Էրովնուլի լիգայում «Դիլա» ակումբի դեմ խաղում։

## Կարիերան հավաքականում
Խաղացել է Վրաստանի մինչև 16, մինչև 17, մինչև 18 և մինչև 21 տարեկանների հավաքականներում։

2023 թվականի մարտի 25-ին դեբյուտ է կատարել Վրաստանի հիմնական հավաքականի՝ կազմում Մոնղոլիայի հավաքականի դեմ ընկերական խաղում։

## Ծանոթագրություններ

## Արտաքին հղումներ

* Профиль футболиста на официальном сайте ФК «Динамо» Тбилиси

 
Կատեգորիա:Բազելի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ջորջե Պուշկաշ

**Ջորջե Ալեքսանդրու Պուշկաշ** (, ), ռումինացի ֆուտբոլիստ, «Բարի» ֆուտբոլային ակումբի և Ռումինիայի ֆուտբոլի ազգային հավաքականի հարձակվող։ 2024 թվականի Ֆուտբոլի Եվրոպայի առաջնության մասնակից։

## Ակումբային կարիերա
Ջորջեն սկսել է զբաղվել ֆուտբոլով «Լիբերտի» ակումբի ակադեմիայում։ 2012-2013 թվականների մրցաշրջանում նա վարձավճարով ելույթ է ունեցել ռումինական երկրորդ լիգայի «Բիխոր» ակումբի կազմում։ Ջորջեն մասնակցել է տասներեք խաղի՝ դառնալով երկու գոլի հեղինակ։ 2013-2014 թվականների մրցաշրջանը նա վարձավճարով անցկացրել է Միլանի «Ինտերնացիոնալե» ակումբում։ Հաջորդ մրցաշրջանում գնվել է իտալացիների կողմից։ 2015 թվականի փետրվարի 1-ին տեղի է ունեցել նրա նորամուտը Սերիա А-ում՝ «Սասուոլո» ակումբի դեմ խաղում։

## Կարիերան հավաքականում
Ջորջեն խաղացել է ռումինացիների տարբեր տարիքային խմբերի, ինչպես նաև երիտասարդական հավաքականներում։ 2014 թվականի նոյեմբերին նրան հրավիրել են Ռումինիայի ֆուտբոլի ազգային հավաքական՝ մասնակցելու Հուսիսային Իռլանդիայի և դանիացիների դեմ խաղին, սակայն նա խաղադաշտ դուրս չի եկել։

2019 թվականի ամռանը Ջորջեն հրավիրվել է Ռումինիայի մինչև 21 տարեկանների հավաքական՝ մասնակցելու Եվրոպայի երիտասարդական առաջնությանը, որն անցկացվում էր Իտալիայում։ Խմբում առաջին՝ Խորվաթիայի հավաքականի դեմ խաղում, նա աչքի է ընկել է 11-րդ րոպեին խփած գոլով, իսկ նրա թիմը 4։ 1 խոշոր հաշվով հաղթանակ է տարել։ Խմբում երկրորդ՝ Անգլիայի հավաքականի հետ խաղում, 11-մետրանոց հարվածով նա գոլ է խփել, իսկ թիմը հաղթել է 4։ 2 հաշվով։ Կիսաեզրափակչում նա երկու գոլ է խփել Գերմանիայի հավաքականի դարպասը, սակայն դա չի օգնել թիմին, և հավաքականը զիջել է 2։ 4 հաշվով։

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Բարիի ֆուտբոլիստներ
Կատեգորիա:Բենևենտոյի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Նովարայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռեդինգի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ